CELEX: 32019D0120
Language: ro
Date: 2019-01-24 00:00:00
Title: Decizia de punere în aplicare (UE) 2019/120 a Comisiei din 24 ianuarie 2019 de modificare a Directivei 2008/90/CE a Consiliului în ceea ce privește prelungirea derogării privind condițiile de import pentru materialul de înmulțire și plantare fructifer destinat producției de fructe provenind din țări terțe [notificată cu numărul C(2019) 254]

28.1.2019   
               
               
                  RO
               
               
                  Jurnalul Oficial al Uniunii Europene
               
               
                  L 24/27
               
            
         DECIZIA DE PUNERE ÎN APLICARE (UE) 2019/120 A COMISIEI
         din 24 ianuarie 2019
         de modificare a Directivei 2008/90/CE a Consiliului în ceea ce privește prelungirea derogării privind condițiile de import pentru materialul de înmulțire și plantare fructifer destinat producției de fructe provenind din țări terțe
         
            
               [notificată cu numărul C(2019) 254]
            
         
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2008/90/CE a Consiliului din 29 septembrie 2008 privind comercializarea materialului de înmulțire și plantare fructifer destinat producției de fructe (1), în special articolul 12 alineatul (2) al doilea paragraf,
         întrucât:
         
                     (1)
                  
                  
                     În aplicarea articolului 12 alineatul (1) din Directiva 2008/90/CE, Comisia ar trebui să decidă dacă materialul de înmulțire și plantele fructifere produse într-o țară terță și prezentând aceleași garanții în ceea ce privește obligațiile furnizorului, identitatea, caracteristicile, aspectele legate de sănătatea plantelor, mediul de cultură, ambalajul, modalitățile de inspecție, marcarea și sigilarea sunt echivalente din aceste puncte de vedere cu materialul de înmulțire și plantele fructifere care sunt produse în Uniune și sunt conforme cu cerințele și condițiile stabilite în directiva menționată anterior. Articolul 12 alineatul (2) din Directiva 2008/90/CE prevede o derogare care permite statelor membre, până la adoptarea acestei decizii, să aplice importului de material de înmulțire și de plante fructifere condiții cel puțin echivalente cu cele care se aplică materialului de înmulțire și plantelor fructifere produse în Uniune.
                  
               
                     (2)
                  
                  
                     Această derogare a fost acordată până la data de 31 decembrie 2018. Prin urmare, statele membre pot aplica condiții echivalente Directivelor de punere în aplicare 2014/96/UE (2), 2014/97/UE (3) și 2014/98/UE (4) ale Comisiei.
                  
               
                     (3)
                  
                  
                     Informațiile disponibile în prezent privind condițiile aplicabile în țările terțe sunt în continuare insuficiente pentru a permite Comisiei să adopte, în acest stadiu, o astfel de decizie cu privire la o țară terță oarecare.
                  
               
                     (4)
                  
                  
                     Pentru a evita perturbarea schimburilor comerciale, statele membre ar trebui să beneficieze în continuare de respectiva derogare.
                  
               
                     (5)
                  
                  
                     Noile norme privind sănătatea plantelor prevăzute în Regulamentul (UE) 2016/2031 al Parlamentului European și al Consiliului (5) se vor aplica începând cu 14 decembrie 2019. În temeiul acestor noi norme, dăunătorii care sunt enumerați în prezent în Directiva de punere în aplicare 2014/98/UE, precum și cerințele de sănătate pentru materialul de înmulțire, se vor încadra în domeniul de aplicare al respectivului regulament. Prin urmare, este adecvat să se admită o perioadă de timp suficientă pentru a se evalua respectarea de către țările terțe a noilor norme privind sănătatea plantelor prevăzute în Regulamentul (UE) 2016/2031 și în actele de punere în aplicare a acestuia.
                  
               
                     (6)
                  
                  
                     Perioada de aplicare a derogării prevăzute la articolul 12 alineatul 2 din Directiva 2008/90/CE ar trebui în consecință să fie prelungită până la data de 31 decembrie 2022.
                  
               
                     (7)
                  
                  
                     Prin urmare, Directiva 2008/90/CE ar trebui modificată în consecință.
                  
               
                     (8)
                  
                  
                     Măsurile prevăzute de prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale, secțiunea pentru materialul săditor și plantele de genuri și specii fructifere,
                  
               ADOPTĂ PREZENTA DECIZIE:
         
            Articolul 1
            La articolul 12 alineatul (2) primul paragraf din Directiva 2008/90/CE, data de „31 decembrie 2018” se înlocuiește cu data de „31 decembrie 2022”.
         
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 24 ianuarie 2019.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 267, 8.10.2008, p. 8.
         
            (2)  Directiva de punere în aplicare 2014/96/UE a Comisiei din 15 octombrie 2014 privind cerințele referitoare la etichetarea, sigilarea și ambalarea materialului de înmulțire și plantare fructifer destinat producției de fructe, care intră în domeniul de aplicare al Directivei 2008/90/CE a Consiliului (JO L 298, 16.10.2014, p. 12).
         
            (3)  Directiva de punere în aplicare 2014/97/UE a Comisiei din 15 octombrie 2014 de punere în aplicare a Directivei 2008/90/CE a Consiliului în ceea ce privește înregistrarea furnizorilor și a soiurilor și lista comună a soiurilor (JO L 298, 16.10.2014, p. 16).
         
            (4)  Directiva de punere în aplicare 2014/98/UE a Comisiei din 15 octombrie 2014 de punere în aplicare a Directivei 2008/90/CE a Consiliului în ceea ce privește cerințele specifice pentru genurile și speciile de plante fructifere menționate în anexa I la directivă, cerințele specifice pe care trebuie să le îndeplinească furnizorii și normele detaliate privind inspecțiile oficiale (JO L 298, 16.10.2014, p. 22).
         
            (5)  Regulamentul (UE) 2016/2031 al Parlamentului European și al Consiliului din 26 octombrie 2016 privind măsurile de protecție împotriva organismelor dăunătoare plantelor, de modificare a Regulamentelor (UE) nr. 228/2013, (UE) nr. 652/2014 și (UE) nr. 1143/2014 ale Parlamentului European și ale Consiliului și de abrogare a Directivelor 69/464/CEE, 74/647/CEE, 93/85/CEE, 98/57/CE, 2000/29/CE, 2006/91/CE și 2007/33/CE ale Consiliului (JO L 317, 23.11.2016, p. 4).